Sehadete Doko-Mekuli

Sehadete Doko-Mekuli (16 tetor 1928 — 12 nëntor 2013) ishte një gjinekologe dhe profesoreshë shqiptare, me kontribute të mëdha në aktivizëm. Ajo ishte një gjinekologe shqiptare ajo kontribuoi në shëndetësinë dhe edukimin mjekësor në Kosovë. Sehadete ishte gruaja e poetit Esad Mekuli.

 Arsimimi 
Sehadete Doku-Mekuli kreu shkollën e mesme në vendlindjen e saj dhe vazhdoi studimet për mjekësi në Universitetin e Shkupit, ku u diplomua më 7 janar 1954. Në vitin 1960, ajo specializoi në gjinekologji në Beograd dhe nisi karrierën e saj në Spitalin e Prishtinës, ku shërbeu si shefe e departamentit të gjinekologjisë dhe obstetrikës. Në vitin 1973, u bë profesoreshë e asociuar në Universitetin e Prishtinës. Në vitin 1963, për arsye politike, ajo u largua nga spitali dhe u bë Drejtuese e Dispanserisë në Shtëpinë e Shëndetit të Prishtinës . 

 Aktivizmi 
Sehadete Mekuli u dallua si një aktiviste për të drejtat e shqiptarëve në Kosovë, veçanërisht për kujdesin ndaj studentëve të lënduar gjatë protestave të vitit 1981. Kjo përfshirje e saj në aktivizëm e vuri përballë pasojave nga autoritetet jugosllave dhe në vitin 1988, ajo u detyrua të pensionohej para kohe. Ajo zhvilloi një sërë ligjëratash për shkollat dhe konviktet për të përmirësuar edukimin shëndetësor të vajzave.

Nën udhëheqjen e saj, në vitin 1996, u hap Shërbimi Gjinekologjik dhe Materniteti pranë Shoqatës Humanitare Bamirëse “Nënë Tereza” në Prishtinë. Në këtë klinikë, gjinekologët nga mbarë Kosova kryenin deri në tridhjetë lindje në ditë pa kompensim material.

 Veprimtaria 
Veprimtaria dhe përkushtimi i saj frymëzuan karakterin "Teuta Shkreli" në romanin "Krushqit janë të ngrirë". Pas shpërbërjes së Jugosllavisë dhe përkeqësimit të situatës në Kosovë, Mekuli, në bashkëpunim me organizatën “Nënë Tereza”, hapi një klinikë në vitin 1996.

Sehadete Mekuli kontribuoi në themelimin e Shoqatës së Mjekëve të Kosovës dhe drejtoi revistën mjekësore "Praxis Medica", duke botuar gjithashtu 31 artikuj shkencorë. 

 Veprat 

 Epidemiologjia e kancerit të mitrës (1965)
 Barrat e shumëfishta (1980)

 Çmime dhe njohje 
Ajo u nderua me Medaljen Humanitare “Nënë Tereza” për punën e saj humanitare. 

Sehadete Doku-Mekuli u nda nga jeta më 12 nëntor 2013, pas një jete të gjatë dhe plot përkushtim në fushën e mjekësisë.

 Referime 

Kategoria:Lindje 1928
Kategoria:Mjeke shqiptare
Kategoria:Vdekje 2013
Kategoria:Njerëz nga Ohri
Kategoria:Gra maqedone
Kategoria:Profesorë të Universitetit të Prishtinës
Kategoria:Absolventët e Universitetit të Shkupit
Kategoria:Absolventët e Universitetit të Beogradit